section_heading: Zemljopis
paragraph_text: lijevo|mini|Tirkizni plićaci oko bahamskih otoka: Andros je najveći, borovom šumom prekriven otok. New Providence s glavnim gradom Nassauom je maleni otok po sredini slike. Jug Floride nazire se lijevo, Kuba je dolje. Arhipelag od 700 otoka i otočića pokriva površinu od 100.000 četvornih milja Atlantskog oceana. Andros je najveći otok na Bahamima i nalazi se na zapadu. Na otoku New Providence koji se nalazi istočno od Androsa se nalazi glavni grad Nassau u kojemu živi dvije trećine stanovništva. Drugi važniji otoci su Grand Bahama na sjeveru (na kojemu se nalazi drugi najveći grad u zemlji Freeport) i Inagua na jugu.